ระเบียบคณะกรรมการตรวจสอบทรัพย์สินระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์สินที่ถูกยึดหรืออายัดพ.ศ.๒๕๓๕[๑] อาศัยอำนาจตามความในมาตรา ๑๖ (๕) และมาตรา ๒๔วรรคหนึ่ง แห่งพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔ คณะกรรมการตรวจสอบทรัพย์สินออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์สินที่ถูกยึดหรืออายัดพ.ศ. ๒๕๓๕ข้อ ๒ระเบียบนี้ให้ใช้บังคับตั้งแต่วันที่๑๒ ตุลาคม พ.ศ. ๒๕๓๕ เป็นต้นไปข้อ ๓ในระเบียบนี้ทรัพย์สินหมายความว่าทรัพย์สินที่เกี่ยวเนื่องกับการกระทำความผิดเกี่ยวกับยาเสพติดที่คณะกรรมการได้มีคำสั่งให้ยึดหรืออายัดไว้แล้วและให้หมายความรวมถึงทรัพย์สินที่คณะกรรมการหรือเลขาธิการได้มีคำสั่งให้ยึดหรืออายัดไว้ชั่วคราวด้วยข้อ ๔ให้เลขาธิการรักษาการตามระเบียบนี้และให้มีอำนาจออกระเบียบหรือคำสั่งเพื่อปฏิบัติการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้เลขาธิการเสนอให้คณะกรรมการวินิจฉัยชี้ขาดหมวด๑หน้าที่เก็บรักษาทรัพย์สิน ข้อ ๕[๒]ให้พนักงานเจ้าหน้าที่ซึ่งยึดหรืออายัดทรัพย์สินนำทรัพย์สินนั้นและ หรือเอกสารที่เกี่ยวข้องเท่าที่มีมาส่งมอบให้ผู้มีหน้าที่เก็บรักษาทรัพย์สินเพื่อเก็บรักษาไว้ตามหลักเกณฑ์และวิธีการที่กำหนดไว้ในระเบียบนี้ในกรณีที่ทรัพย์สินที่ยึดหรืออายัดไว้เป็นอสังหาริมทรัพย์หรือเป็นการประกอบกิจการ เช่น อุตสาหกรรม พาณิชยกรรม หรือเกษตรกรรมที่มีรายได้จากการประกอบกิจการดังกล่าวให้พนักงานเจ้าหน้าที่ตามวรรคหนึ่งรายงานเลขาธิการทันที เพื่อพิจารณาสั่งการข้อ ๖[๓]ในกรณีปกติให้ผู้อำนวยการสำนักตรวจสอบทรัพย์สินคดียาเสพติดหรือผู้อำนวยการสำนักงานป้องกันและปราบปรามยาเสพติดภาคแล้วแต่กรณี มีหน้าที่เก็บรักษาทรัพย์สินที่ยึดหรืออายัดได้ในพื้นที่ที่ตนรับผิดชอบแต่ในกรณีมีเหตุจำเป็นและสมควรเลขาธิการจะมีคำสั่งแต่งตั้งคณะกรรมการขึ้นคณะหนึ่งหรือหลายคณะประกอบด้วยข้าราชการที่มีหน้าที่เกี่ยวข้องจำนวนไม่น้อยกว่าสามคนหรือจะมีคำสั่งแต่งตั้งผู้อำนวยการสำนักตรวจสอบทรัพย์สินคดียาเสพติดหรือผู้อำนวยการสำนักงานป้องกันและปราบปรามยาเสพติดภาคให้เป็นผู้มีหน้าที่เก็บรักษาทรัพย์สินรายการใดหรือทรัพย์สินจากคดีใดโดยเฉพาะก็ได้ข้อ ๗ให้ผู้มีหน้าที่เก็บรักษาทรัพย์สินตามข้อ๖ มีหน้าที่ดังต่อไปนี้(๑) ตรวจความถูกต้องของทรัพย์สินที่จะต้องเก็บรักษาหรือส่งมอบ(๒) จัดทำบัญชีทรัพย์สินที่เก็บรักษา(๓) จัดทำหลักฐานการรับหรือส่งมอบทรัพย์สิน(๔)เก็บรักษากุญแจและรหัสของสถานที่เก็บรักษาทรัพย์สินตามข้อ ๘(๕) ตรวจสอบเกี่ยวกับทรัพย์สิน เช่นความชำรุดบกพร่อง และรายงานความเคลื่อนไหวหรือผลการตรวจสอบเกี่ยวกับทรัพย์สินทั้งนี้ตามที่เลขาธิการกำหนด(๖) เก็บรักษาทรัพย์สินที่ได้รับมอบไว้ให้ปลอดภัย(๗) ส่งมอบทรัพย์สินแก่บุคคลที่เลขาธิการมีคำสั่งข้อ ๘[๔]ลูกกุญแจและรหัสให้แยกกันเก็บรักษาไว้โดยให้ผู้อำนวยการสำนักตรวจสอบทรัพย์สินคดียาเสพติด ผู้อำนวยการสำนักงานป้องกันและปราบปรามยาเสพติดภาคหรือประธานกรรมการเก็บรักษาทรัพย์สินที่เลขาธิการแต่งตั้ง แล้วแต่กรณีเป็นผู้เก็บรักษารหัสกุญแจและให้ข้าราชการที่มีหน้าที่เกี่ยวข้อง ตั้งแต่ระดับ ๗ขึ้นไป หรือยศพันตำรวจโทขึ้นไปหรือเทียบเท่าและข้าราชการที่มีหน้าที่เกี่ยวข้องตั้งแต่ระดับ๖ ขึ้นไปหรือยศพันตำรวจตรีขึ้นไปหรือเทียบเท่ามีหน้าที่เก็บรักษาลูกกุญแจคนละหนึ่งดอกข้าราชการที่มีหน้าที่เกี่ยวข้องตามวรรคหนึ่งต้องได้รับมอบหมายให้มีหน้าที่เก็บรักษาทรัพย์สินจากเลขาธิการหมวด๒วิธีการเก็บรักษาทรัพย์สิน ข้อ ๙ในการเก็บรักษาทรัพย์สินให้พึงปฏิบัติดังต่อไปนี้(๑)จัดทำบัตรหรือเครื่องหมายติดไว้กับทรัพย์สินนั้นตามบัญชีทรัพย์สินที่เก็บรักษาตามข้อ๗ (๒) เพื่อสะดวกและง่ายต่อการค้นหาและอ้างอิง(๒) เก็บรักษาทรัพย์สินตามประเภท สภาพและขนาดของทรัพย์สินในสถานที่หรือห้องที่มั่นคงแข็งแรงและปลอดภัยข้อ ๑๐ถ้าทรัพย์สินที่ต้องเก็บรักษาเป็นอสังหาริมทรัพย์หรือสังหาริมทรัพย์ที่ไม่สะดวกต่อการขนย้ายให้ผู้มีหน้าที่เก็บรักษาทรัพย์สินดำเนินการดังต่อไปนี้(๑) ในกรณีที่เห็นสมควรอาจจัดให้เจ้าของหรือผู้ครอบครองทรัพย์สินดูแลทรัพย์สินต่อไปได้ถ้าเจ้าของหรือผู้ครอบครองทรัพย์สินยินยอม หรือ(๒) จัดให้ผู้อื่นดูแลรักษาทรัพย์สิน เช่นจ้างคนเฝ้าทรัพย์สินข้อ ๑๑ถ้าทรัพย์สินที่ต้องเก็บรักษาเป็นทรัพย์สินตามข้อ๕ วรรคสองเลขาธิการจะมีคำสั่งตั้งผู้จัดการหรือให้เช่าอสังหาริมทรัพย์หรือกิจการดังกล่าว โดยให้ส่งมอบเงินรายได้ทั้งหมดหรือบางส่วนแก่ผู้มีหน้าที่เก็บรักษาทรัพย์สินภายในเวลาและตามเงื่อนไขที่กำหนดก็ได้เพื่อเก็บรักษาเช่นเดียวกับทรัพย์สินและเมื่อได้ดำเนินการดังกล่าวแล้วให้รายงานคณะกรรมการในโอกาสแรกที่มีการประชุมข้อ ๑๒[๕]ถ้าทรัพย์สินที่ต้องเก็บรักษาเป็นเงินสดให้รีบนำเข้าฝากสถาบันการเงินตามที่คณะกรรมการกำหนด ในวันที่รับทรัพย์สินหากไม่สามารถนำเข้าฝากได้ทันเนื่องจากสถาบันการเงินปิดทำการแล้วให้รีบนำเข้าฝากในโอกาสแรกที่สถาบันการเงินเปิดทำการ แล้วรายงานให้เลขาธิการทราบในกรณีทรัพย์สินที่เก็บรักษาเป็นเงินตราต่างประเทศที่อาจแลกเปลี่ยนเป็นเงินไทยได้ให้แลกเปลี่ยนเป็นเงินไทยแล้วเก็บรักษาตามวรรคหนึ่งข้อ ๑๓ถ้าทรัพย์สินที่ต้องเก็บรักษาเป็นอัญมณีเครื่องทองรูปพรรณหรือของมีค่าอื่นทำนองเดียวกันให้ผู้มีหน้าที่เก็บรักษาทรัพย์สิน ตามข้อ ๖เก็บรักษาทรัพย์สินไว้ในที่ปลอดภัยตามที่เห็นสมควรโดยในบัญชีทรัพย์สินที่เก็บรักษาตามข้อ ๗ (๒)ให้มีรายละเอียดเกี่ยวกับทรัพย์สินนั้นตามสมควรด้วยข้อ ๑๔ให้ผู้มีหน้าที่เก็บรักษาทรัพย์สินรายงานต่อเลขาธิการโดยเร็วเพื่อพิจารณาสั่งการตามที่เห็นสมควรเมื่อปรากฏว่า(๑) ทรัพย์สินนั้นมีสภาพเป็นของสด ของเสียได้หรือถ้าหน่วงช้าไว้จะเป็นการเสี่ยงต่อความเสียหายหรือค่าใช้จ่ายจะเกินส่วนแห่งค่าของทรัพย์สินนั้น(๒) ทรัพย์สินนั้นมีลักษณะที่อาจทำให้สกปรกเลอะเทอะ หรือมีกลิ่นหรืออาจรบกวนหรือก่อความรำคาญ(๓) ทรัพย์สินนั้นมีน้ำหนักมากหรือไม่สะดวกต่อการเคลื่อนย้ายหรือมีขนาดใหญ่มาก หรือเปลืองเนื้อที่ในการเก็บรักษา(๔)ทรัพย์สินนั้นเป็นทรัพย์สินซึ่งโดยสภาพอาจก่อให้เกิดอันตรายได้ง่าย เช่นสารเคมีหรือสิ่งที่เป็นเชื้อเพลิง(๕)ทรัพย์สินที่ต้องเก็บรักษาไว้ในสถานที่โดยเฉพาะเพื่อรักษาคุณภาพของตัวทรัพย์ข้อ ๑๕ในกรณีที่เลขาธิการเห็นว่าทรัพย์สินที่ต้องเก็บรักษาตามข้อ๑๔ไม่เหมาะสมที่จะเก็บรักษาไว้หรือการเก็บรักษาไว้จะเป็นภาระแก่ทางราชการมากเกินสมควรเลขาธิการอาจสั่งให้นำทรัพย์สินนั้นออกขายทอดตลาดหรือนำไปใช้ประโยชน์ของทางราชการได้ทั้งนี้ตามระเบียบว่าด้วยการนำทรัพย์สินออกขายทอดตลาดหรือนำไปใช้ประโยชน์ของทางราชการข้อ ๑๖[๖]การเคลื่อนย้ายทรัพย์สินออกนอกสถานที่เก็บรักษาทรัพย์สินจะกระทำได้เมื่อได้รับอนุญาตเป็นลายลักษณ์อักษรจากผู้อำนวยการสำนักตรวจสอบทรัพย์สินคดียาเสพติดผู้อำนวยการสำนักงานป้องกันและปราบปรามยาเสพติดภาคหรือประธานกรรมการเก็บรักษาทรัพย์สินก่อนในกรณีทรัพย์สินที่เก็บรักษาเกิดความเสียหายให้รีบรายงานเป็นลายลักษณ์อักษรต่อเลขาธิการโดยเร็วประกาศณ วันที่ ๑๒ ตุลาคม พ.ศ. ๒๕๓๕ศักดิ์สนองชาติประธานกรรมการตรวจสอบทรัพย์สินระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์ที่ถูกยึดหรืออายัด ฉบับที่ ๒ (พ.ศ. ๒๕๔๖)[๗]สุนันทา/ผู้จัดทำ๒๓กุมภาพันธ์ ๒๕๕๒[๑]ราชกิจจานุเบกษา.เล่ม ๑๐๙/ตอนที่ ๑๑๗/หน้า ๖/๔ ธันวาคม ๒๕๓๕[๒]ข้อ ๕ วรรคหนึ่ง แก้ไขเพิ่มเติมโดยระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์ที่ถูกยึดหรืออายัด ฉบับที่ ๒ (พ.ศ. ๒๕๔๖)[๓]ข้อ ๖ แก้ไขเพิ่มเติมโดยระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์ที่ถูกยึดหรืออายัด ฉบับที่ ๒ (พ.ศ. ๒๕๔๖)[๔]ข้อ ๘ แก้ไขเพิ่มเติมโดยระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์ที่ถูกยึดหรืออายัด ฉบับที่ ๒ (พ.ศ. ๒๕๔๖)[๕]ข้อ ๑๒ แก้ไขเพิ่มเติมโดยระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์ที่ถูกยึดหรืออายัด ฉบับที่ ๒ (พ.ศ. ๒๕๔๖)[๖]ข้อ ๑๖ แก้ไขเพิ่มเติมโดยระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์ที่ถูกยึดหรืออายัด ฉบับที่ ๒ (พ.ศ. ๒๕๔๖)[๗]ราชกิจจานุเบกษา เล่ม ๑๒๐/ตอนพิเศษ ๗๐ ง/หน้า ๔๙/๒๖ มิถุนายน ๒๕๔๖